b'\n_START_ARTICLE_\nArmonika\n_START_PARAGRAPH_\nArmonika, (angl.: glassharmonica) ali tudi hidrokristalofon je instrument podoben orglam, ki ga je izumil Benjamin Franklin leta 1761 in ga poimenoval harmonica po gr\xc5\xa1ki besedi za harmonijo. Danes ga ume\xc5\xa1\xc4\x8damo v skupino zelo redkih glasbenih instrumentov.\n_START_SECTION_\nZgodovina\n_START_PARAGRAPH_\nIzziv za razvoj instrumenta je Benjamin Franklin dobil v Londonu, kjer so v tistem \xc4\x8dasu glasbeniki proizvajali zvene\xc4\x8de zvoke z vle\xc4\x8denjem prsta po robu steklenih kozarcev napolnjenih z vodo. Instrument je zasnoval s 37 steklenimi \xc4\x8da\xc5\xa1ami razli\xc4\x8dnih velikosti, kromati\xc4\x8dno ugla\xc5\xa1enimi na tri oktave. \xc4\x8ca\xc5\xa1e so brezsti\xc4\x8dno razporejene ena v drugo na vodoravni vrte\xc4\x8di osi, ki se jo lahko razli\xc4\x8dno hitro poganja s pedalom. Zvok se proizvaja z vle\xc4\x8denjem omo\xc4\x8denih prstov po vrte\xc4\x8dih se \xc4\x8da\xc5\xa1ah.'